**Tisztelt Bizottság!**

Tájékoztatom a Tisztelt Bizottságot, hogy a Savaria Turizmus Nonprofit Kft. felhívást kapott a Nemzeti Kulturális Alap Kulturális Fesztiválok Kollégiuma által kiírt meghívásos pályázaton való részvételre. A társaság a 2025. évi Savaria Történelmi Karnevál megvalósítására kíván pályázatot benyújtani. A pályázaton elnyerhető maximális összeg 20 millió forint. A kötelező saját forrás mértéke a projekt összköltségének 25%-a, 5 millió Ft, melynek meglétét a pályázat benyújtásával egyidejűleg igazolni szükséges.

A társaság bankszámláján a saját forrás rendelkezésre áll, az további önkormányzati támogatást nem igényel.

Tekintettel arra, hogy a pályázat benyújtási határideje (2023. november 27.) megelőzi a Közgyűlés időpontját, a Kft. a Közgyűlés utólagos hozzájárulását kéri a pályázat benyújtásához, illetve az önrész igazolásához.

Kérem a Tisztelt Bizottságot, hogy az előterjesztésben foglaltakat megtárgyalni, és a határozati javaslatot elfogadni szíveskedjék.

**Szombathely, 2024. november 25.**

 **/: Dr. Nemény András :/**

**Határozati javaslat**

**……/2024. (XI.25.) GJB. számú határozat**

A Gazdasági és Jogi Bizottság javasolja, hogy Szombathely Megyei Jogú Város Közgyűlése hagyja jóvá a Savaria Turizmus Nonprofit Kft. részvételét a Nemzeti Kulturális Alap Kulturális Fesztiválok Kollégiuma 5.000 eFt összegű önrészt igénylő 206107/262 kódszámú pályázatán, amely az önkormányzat részéről többletforrást nem igényel.

**Felelős:** Dr. Nemény András polgármester

 Horváth Soma alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 dr. Gyuráczné dr. Speier Anikó, a Városüzemeltetési és Városfejlesztési Osztály vezetője

 Vinczéné Dr. Menyhárt Mária, az Egészségügyi és Közszolgálati Osztály vezetője,

 Grünwald Stefánia, a Savaria Turizmus Nonprofit Kft. ügyvezetője)

**Határidő:** azonnal